Wichita Dwight D. Eisenhower Nasionale Lughawe

Wichita Dwight D. Eisenhower Nasionale Lughawe (IATA: ICT, ICAO: KICT, FAA LID: ICT) is 'n kommersiële lughawe 11 km wes van die middestad van Wichita, Kansas in die Verenigde State. Dit is die grootste en besigste lughawe in Kansas, geleë suid van US-54 in die suidweste van Wichita. Dit beslaan 1 314 hektaar en beskik oor drie aanloopbane. Daar word ook na die lughawe verwys as Eisenhower Nasionale Lughawe of met sy voormalige naam Mid-Continent Airport. Die lughawekode, ICT, is ook 'n bynaam vir die stad. Dit was bekend as Wichita Mid-Continent-lughawe van 1973 tot 2014, toe dit herdoop is ter ere van Dwight D. Eisenhower, die 34ste president van die Verenigde State van 1953 tot 1961. Die naamsverandering is in Mei 2014 deur die Stad Wichita goedgekeur, en amptelik op 13 November 2014 deur die Federale Lugvaartadministrasie (FAA) aanvaar. Die lughawe se huidige passasiersterminaal het op Woensdag 3 Junie 2015 geopen. ICT-lughawe is ook die perseel van die Cessna- hoofkwartier en hoofvervaardigingsaanleg, sowel as 'n Bombardier-dienssentrum vir Learjet en ander sakestralers. Statistiek Top bestemmings Verwysings Eksterne skakels